**ADATKEZELÉSI TÁJÉKOZTATÓ**

**A Magyar Pszichodráma Egyesület (Egyesület) KÉPZÉSÉBEN RÉSZTVEVők RÉSZÉRE**

Az alábbi tájékoztató azt a célt szolgálja, hogy Ön az Egyesület kiképző oktatója által szervezett képzések (pszichodráma asszisztens, pszichodráma pszichoterapeuta, pszichodráma vezető, bibliodráma- asszisztens és vezető, gyermekpszichodráma- asszisztens és vezető, gyermekpszichodráma pszichoterapeuta képzés) résztvevőjeként személyes adatainak az Egyesület által a képzésben való részvételével és a záróvizsga teljesítésével összefüggésben történő kezelésével és védelmével kapcsolatos minden fontos információt megismerhessen. Adatainak kezelése az Európai Unió adatvédelmi rendelete[[1]](#footnote-2) (GDPR), valamint az információs önrendelkezési jogról szóló törvény[[2]](#footnote-3) (Infotv.) alapján történik.

**Milyen adatokat kezelünk?**

A képzésben lévő személyes adatai közül az alábbiakat kezeljük:

1. Személyazonosító adatok: név, születési hely és idő, anyja születési neve, igazolványkép,
2. Kapcsolattartási adatok: lakcím, postacím, telefonszám, e-mail cím,
3. Számlázási és díjfizetéssel kapcsolatos adatok: számlázási név, cím, adószám (cég, egyéni vállalkozó esetén), a nyilvántartási díj, a honosítási díj, valamint a késedelmi pótlék befizetésének ténye / befizetés elmaradása,
4. Képzésbe lépési feltétel: legalább BA szintű felsőfokú képzésben való részvétel (legkésőbb a cím elnyeréséhez befejezett, legalább BA szintű felsőfokú tanulmányok) igazolása,
5. A képzés teljesítésével kapcsolatos adatok: képzés adatai (címe, kezdő és befejező dátuma, helyszíne, pozíciószáma, óraszáma), kiképző adatai (neve, pszichodráma címe, nyilvántartási száma), leckekönyvben rögzített adatok (képzettség, önismereti csoportok, képzési szakaszok, szupervíziók teljesítése, hiányzások, minősítések, diplomamunka adatai és értékelése, vizsgára bocsáthatóság, vizsga eredménye, tanúsítvány nyilvántartási száma, gyakorlat, workshopok, stb.), jelenléti ívek adatai (a résztvevők sajátkezű aláírásával, dátummal),
6. Egyesületi igazolás igénylése esetén: a pszichodráma/bibliodráma/gyermekpszichodráma csoporton való részvétel,
7. Továbbképzési (CME) pontok igénylése esetén: működési engedély száma / orvosi pecsétszám, a továbbképzés jellege (szabadon választható), a jelentkezés dátuma, a felvitel módja a rendszerbe, mikor végezte el, milyen minőségben (hallgató/oktató), hány pontot ér a részvétel a továbbképzésben, melyik egyetemen, beküldés időpontja, elbírálás időpontja, kapott pontok,
8. Hírlevélre feliratkozás,
9. Záróvizsgával kapcsolatos adatok: a vizsgára bocsátás feltételeinek igazolása, a vizsga helye, időpontja, szervezője, a vizsgabizottság tagjainak neve, a diplomamunka címe és minősítése, a vizsga jegyzőkönyvében rögzített egyéb adatok, a záróvizsga minősítése, a leckekönyvben rögzített adatok,
10. Tanúsítványban rögzített adatok (megszerzett cím, nyilvántartási szám, dátum).

**Az adatkezelés célja**

a) felnőttképzési szerződés megkötése és teljesítése, képzési nyilvántartás vezetése, a képzéssel kapcsolatos tájékoztatás (pl. aktuálisan elérhető workshopok), kapcsolattartás, képzéssel kapcsolatos eljárások lefolytatása (pl. honosítás, elévült képzések aktualizálása),

b) a nyilvántartási és a honosítási díj, illetve a késedelmi pótlék befizetését igazoló számla kiállítása,

c) a CME pontok nyilvántartása, igazolás kiállítása és kézbesítése,

d) elektronikus hírlevelek küldése a pszichodrámával kapcsolatos fontos információkkal,

e) egyesületi igazolás kiállítása a pszichodráma/bibliodráma/gyermekpszichodráma csoporton való részvételről,

f) a záróvizsga megszervezése és lebonyolítása,

g) a záróvizsga teljesítésének tanúsítása, tanúsítvány kiállítása,

h) a képzés teljesítésének, illetve a záróvizsga lebonyolításának dokumentálása.

A személyes adatok szolgáltatása elsősorban az Egyesület és a képzésben lévő között létrejövő felnőttképzési szerződésen alapul; ahhoz, hogy részt vehessen az Egyesület keretében szervezett képzésen, illetve az Egyesület által szervezett záróvizsgán, szükséges megadnia a kért adatokat. Az adatszolgáltatás csak azon adatok tekintetében kötelező, melyek kezelése jogszabályon alapul, vagyis alapvetően a számla és a CME igazolás kiállításához szükséges adatok tekintetében. Az elektronikus hírlevelekre való feliratkozás nem kötelező. A képzési dokumentációban, a pszichodráma leckekönyvben és a vizsga jegyzőkönyvében rögzített adatok forrása a kiképző.

Tájékoztatjuk, hogy az Egyesület és a képzést vezető kiképző a következő adatok tekintetében ún. közös adatkezelőnek minősülnek: a Képzési Rend alapján rendelkezésünkre bocsátott személyazonosító és kapcsolattartási adatok; a képzés során keletkezett és a képzési dokumentációban rögzített személyes adatok, valamint a leckekönyvben és a vizsga jegyzőkönyvében rögzített adatok. Ezeket az adatokat az Egyesület és a kiképző ugyanabból a célból, a képzések szervezése és lebonyolítása céljából kezeli egészen az Önnel megkötött felnőttképzési szerződés teljesítéséig vagy megszűnéséig. Ez azonban nem jelent együttes adatkezelést: az Egyesület és a kiképző az Önt érintő adatokon külön-külön azokat a műveleteket hajtják végre, amelyek a képzések szervezése és lebonyolítása érdekében az Egyesület, illetve a kiképző részéről szükségesek, és e körben saját döntéseikért felelősséggel tartoznak. Abban a kérdésben, hogy a kiképző hogyan használja az Ön adatait, a kiképző ad Önnek tájékoztatást. A jelen tájékoztatónak nem célja a kiképző által végzett adatkezelésről való tájékoztatás. A kiképző tevékenységére vonatkozó kéréseket, kérdéseket az Egyesület a kiképző részére továbbítja.

**Az adatkezelés jogalapja**

a) az Egyesület és a képzésben lévő között létrejövő felnőttképzési szerződés végrehajtása[[3]](#footnote-4),

b) a számlakibocsátásra vonatkozó jogszabályi kötelezettség teljesítése[[4]](#footnote-5),

c) CME igazolás kiállítása esetén ugyancsak az adatkezelőre vonatkozó jogi kötelezettség teljesítése[[5]](#footnote-6),

d) a képzésben lévő hozzájárulása az elektronikus hírlevelek küldéséhez[[6]](#footnote-7),

d) az Egyesület ahhoz fűződő jogos érdeke, hogy a képzések és a záróvizsga lebonyolítását dokumentálni tudja[[7]](#footnote-8).

Az Egyesület számára adatkezelést jogi kötelezettségként előíró jogszabályok különösen a következők:

* a számvitelről szóló 2000. évi C. törvény,
* az adózás rendjéről szóló 2017. évi CL. törvény,
* az általános forgalmi adóról szóló 2007. évi CXXVII. törvény,
* az orvosok, fogorvosok, gyógyszerészek és az egészségügyi felsőfokú szakirányú szakképesítéssel rendelkezők folyamatos továbbképzéséről szóló 64/2011. (XI. 29.) NEFMI rendelet

Az Egyesületnek jogos érdeke fűződik ahhoz, hogy a képzések teljesítését és a záróvizsgák lebonyolítását dokumentálja annak érdekében, hogy alá tudja támasztani a tanúsítványok és igazolások kiállítását, és jogvita esetén a tényállást tisztázni tudja. Az Egyesület az érdekmérlegelést előzetesen elvégezte, és annak eredményeképp jutott arra a következtetésre, hogy az adatkezelés jogos érdekeinek érvényesítéséhez szükséges, és ezen érdekekkel szemben nem élveznek elsőbbséget az érintettek olyan érdekei vagy alapvető jogai és szabadságai, amelyek személyes adatok védelmét teszik szükségessé. Az Egyesület az érdekmérlegelési tesztet kérésére az Ön rendelkezésére bocsátja.

***Felhívjuk figyelmét, hogy saját helyzetével kapcsolatos okokból bármikor tiltakozhat személyes adatainak az adatkezelő jogos érdekén alapuló kezelése ellen.***

**Ki fér hozzá a képzésben lévő adataihoz? Milyen szervezési és biztonsági intézkedéseket alkalmazunk azok védelmében?**

A személyes adatok tekintetében az adatkezelő a Magyar Pszichodráma Egyesület:

* székhelye: 1132 Budapest, Visegrádi utca 19. IV/1.,
* nyilvántartó bíróság: Fővárosi Törvényszék,
* nyilvántartási szám: 01-02-0001156,
* képviseli: Baják Gábor György elnök.

Az Egyesület vezetői és munkakörében érintett, így arra feljogosított munkavállalói, valamint az Egyesület informatikusa, Kővári Balázs ev. (nyilvántartási szám: 42787299; székhely: 2230 Gyömrő, Fogarasi utca 13/A.), továbbá az Egyesület Tanulmányi Bizottságának tagjai rendelkeznek hozzáféréssel az Ön személyes adataihoz.

Az Egyesület a képzésben lévő kérése esetén a továbbképzési pontértékre vonatkozó adatokat az OFTEX-portálon is rögzíti, melyet az ENEF Kft. működtet (cégjegyzékszám: 13-09-066514, székhely: 2151 Fót, Mária u. 14/a., képviselő: Ferenczy Iván ügyvezető, elektronikus kézbesítési cím: nfkft@nf.hu), és továbbítja annak a felsőoktatási intézménynek, amelyhez a képzésben lévő bejelentkezett.

Az Egyesület a Semmelweis Egyetem Pszichiátriai és Pszichoterápiás Klinika (1083 Budapest, Balassa utca 6.) részére továbbítja - a pszichoterápia ráépített szakképesítés szakképzési feladatainak ellátása és a módszerspecifikus fázis oktatása céljából, a közöttük megkötött együttműködési megállapodásban foglaltaknak megfelelően - a Klinikánál szakképzésre jelentkező szakorvos- és szakpszichológus jelöltek módszerspecifikus képzéssel kapcsolatos és azt igazoló dokumentációjának (felnőttképzési szerződés, jelenléti ívek, vizsgajegyzőkönyvek), valamint a pszichoterápia szakvizsgára felkészítő képzés sikeres befejezését rögzítő igazolásának vagy tanúsítványának másolatát. Az adattovábbításhoz az Egyesületnek és a Klinikának is jogos érdeke fűződik, mellyel kapcsolatban az Egyesület az érdekmérlegelést előzetesen elvégezte, és annak eredményeképp jutott arra a következtetésre, hogy az adatkezelés (továbbítás) jogos érdekeinek érvényesítéséhez szükséges, és ezen érdekekkel szemben nem élveznek elsőbbséget az érintettek olyan érdekei vagy alapvető jogai és szabadságai, amelyek személyes adatok védelmét teszik szükségessé. Az Egyesület az érdekmérlegelési tesztet kérésére az Ön rendelkezésére bocsátja.

Az Egyesület adatfeldolgozóként a nyilvántartási és honosítási díjak, késedelmi pótlékok befizetésével kapcsolatosan az OTP Bank Nyrt. (cégjegyzékszám: Cg.01-10-041585, székhely: 1051 Budapest, Nádor utca 16., elektronikus kézbesítési cím: informacio@otpbank.hu; honlap: www.otpbank.hu) szolgáltatásait, a könyvelés tekintetében pedig a GYL CONSULTING Kft. (cégjegyzékszám: Cg.01-09-725689; székhely: 1094 Budapest, Ferenc krt. 25. III. em. 8.; képviselő: Gyüre Tibor ügyvezető; elektronikus kézbesítési cím: office@gylco.hu) könyvelőiroda szolgáltatásait veszi igénybe. A könyvelőiroda mint adatfeldolgozó kizárólag az Ön által megadott számlázási és befizetési adatokhoz fér hozzá, azokat a számlázással és könyveléssel kapcsolatos kötelezettségek teljesítésén túl nem használja fel.

Az adatkezelő a telefonos kapcsolattartás vonatkozásában adatfeldolgozóként a Magyar Telekom Nyrt. (cégjegyzékszám: Cg.01-10-041928; székhely: 1097 Budapest, Könyves Kálmán körút 36.; honlap: <http://www.telekom.hu>), az elektronikus levelezés vonatkozásában a Google LLC (1600 Amphitheatre Parkway Mountain View, CA 94043 USA, adatkezelési tájékoztató: <https://policies.google.com/privacy>; a Google LLC az EU-USA adatvédelmi pajzsban /Privacy Shield, bővebb információ: <https://www.privacyshield.gov/list/> részt vevő szervezet, ahol a személyes adatok megfelelő szintű védelme biztosított), a New Wave Media Group Kft. (székhelye: 1126 Budapest, Nagy Jenő utca 12., cégjegyzékszáma: 01-09-189828; honlap: <http://nwmgroup.hu/index.html>) és a UPC Magyarország Kft. (székhely: 1095 Budapest, Soroksári út 30-34. Haller Gardens. ép.; cégjegyzékszám: 01-09-366290; honlap: <https://www.upc.hu/>) szolgáltatásait, a postai levelezés vonatkozásában pedig a Magyar Posta Zrt. (székhelye: 1138 Budapest, Dunavirág utca 2-6.; cégjegyzékszáma: Cg.01-10-042463; elektronikus kézbesítési címe: ugyfelszolgalat@posta.hu; honlapja: www.posta.hu) szolgáltatásait veszi igénybe.

Az adatfeldolgozók által végzett adatkezelési műveleteket az adatfeldolgozói feladatkörrel rendelkező, arra feljogosított ügyintézők végzik. Az adatok biztonságos tárolása zárt irodahelyiségben biztosított.

Az Egyesületnél az adatok biztonságát a következő informatikai biztonsági megoldások szolgálják: vírusvédelem, jelszóvédelem.

Az Egyesület és adatfeldolgozói az Ön adatait csak abban az esetben és csak addig kezelik, ha és amíg a fent megjelölt adatkezelési célok valamelyike fennáll.

Az Egyesület és az adatfeldolgozók kiemelt érdeke, hogy Önről pontos, mindig aktuális adatokat kezeljenek, ezért kérjük, hogy adatai megváltozásáról, illetve, ha az adatait pontatlanul, helytelenül kezeljük, az Egyesületet haladéktalanul értesítse. Ön mint érintett jogosult arra, hogy kérésére az adatkezelő indokolatlan késedelem nélkül helyesbítse az Önre vonatkozó pontatlan személyes adatokat, továbbá kérheti a hiányos személyes adatok kiegészítését is.

**Meddig kezeljük, meddig tároljuk az adatokat?**

A képzésben lévők adatait a képzés és/vagy a záróvizsga befejezéséig vagy megszakításáig kezeljük, és főszabály szerint – az alábbiakban részletezett kivételekkel – ezen időpontot követő 5 évig megőrizzük, mivel az Egyesület jogos érdeke, hogy a képzés vagy egyes részeinek elvégzése utólag igazolható legyen a tanúsítvánnyal vagy az igazolásokkal kapcsolatban felmerülő kérdések tisztázása, valamint a megszakított képzés folytatása, illetve befejezése (vizsga) céljából. A kapcsolattartási adatokat az igazolások, tanúsítványok postára adásáig vagy átvételéig, de legfeljebb a képzés befejezését vagy megszakítását követő 60 napig kezeljük. Amennyiben a jelentkezést követően Ön nem kezdi meg a képzést vagy a záróvizsgát, a jelentkezéskor megadott adatait a képzés megkezdését (a képzési időtartam 10%-ának megfelelő óraszám megtartását), ill. a záróvizsga elmulasztott időpontját követően haladéktalanul, de legfeljebb 30 napon belül töröljük. A hozzájárulás alapján kezelt adatokat a hozzájárulás visszavonásáig, visszavonás hiányában pedig a hozzájárulás megadásától vagy megújításától számított 5 évig kezeljük.

Az Egyesület a nyilvántartási és honosítási díjak, valamint késedelmi pótlékok befizetéséről kiállított számlákat a számviteli szabályok szerint 8 évig köteles megőrizni olvasható formában, a könyvelési feljegyzések hivatkozása alapján visszakereshető módon. Az Egyesület a CME pontérték meghatározásának alapjául szolgáló adatokat és dokumentumokat a pontérték megállapításától számított 10 évig köteles megőrizni.

Ha a fenti időtartamok alatt az Egyesület olyan bűncselekmény, szabálysértés vagy egyéb jogsértés megtörténtéről szerez tudomást, amelyek bizonyítására az általa jogszerűen kezelt adat alkalmas, akkor az érintett személyes adatokat az Egyesület mindaddig e határidőkön túl is kezeli, amíg a) a jogsértés megállapításával kapcsolatos bírósági vagy hatósági eljárás jogerősen le nem zárult, vagy b) az arra jogosult nem nyilatkozott arról, hogy az ügyben bírósági vagy hatósági eljárást nem kezdeményez.

A képzésben lévő által elvégzett képzések listáját (a képzés adataival és a befejezés dátumával), sikeres záróvizsga esetén a diplomamunkát, valamint a kiállított tanúsítványokat és igazolásokat az Egyesület jogutód nélküli megszűnéséig megőrizzük, és akkor a levéltárnak átadjuk.

**Kérheti-e az adatok törlését, illetve felhasználásuk korlátozását?**

Ön kérheti az Egyesülettől a kezelt személyes adatok törlését, ha a személyes adatokra már nincs szükség abból a célból, amelyből azokat gyűjtötték vagy más módon kezelték vagy álláspontja szerint a személyes adatokat jogellenesen kezelik. Emellett a saját helyzetével kapcsolatos okokból bármikor tiltakozhat az Egyesület jogos érdekén alapuló adatkezelés (adattárolás) ellen. Tiltakozás esetén az Egyesület a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. A tiltakozással egyidejűleg az adatkezelés korlátozása is kérhető arra az időtartamra, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben. Ha nem, akkor Ön jogosult arra, hogy kérésére az Egyesület indokolatlan késedelem nélkül törölje az Önre vonatkozó személyes adatokat, az Egyesület pedig köteles az adatokat indokolatlan késedelem nélkül törölni.

Kérheti az adatkezelés korlátozását akkor is, ha vitatja a kezelt személyes adatok pontosságát (ez esetben a korlátozás arra az időtartamra vonatkozik, mely lehetővé teszi, hogy az adatkezelő ellenőrizze a személyes adatok pontosságát), vagy, ha álláspontja szerint a személyes adatokra már nincs szükség abból a célból, amelyből azokat gyűjtötték vagy más módon kezelték, de Ön igényli azokat jogi igények előterjesztéséhez, érvényesítéséhez vagy védelméhez, vagy ha álláspontja szerint a személyes adatokat jogellenesen kezelik, de ellenzi azok törlését, és ehelyett kéri az adatok felhasználásának korlátozását.

**Hogyan férhet hozzá a személyes adataival kapcsolatos információkhoz?**

Ön mint képzésben lévő tájékoztatást kérhet az Egyesülettől arról, hogy mely személyes adatait milyen célból, milyen módon kezeljük, esetlegesen kinek adjuk át, valamint másolatot kérhet az Egyesület által tárolt adatokról. E kéréseit – adatonként az első alkalommal – ingyenesen teljesítjük. Rendelkezési és hozzáférési jogait – éppen adatainak védelme érdekében – csak előzetes személyazonosítást követően tudjuk biztosítani. Kérjük, hogy ez irányú kéréseit következő elérhetőségek valamelyikén jelezze felénk:

a) e-mail: pszichodrama@freemail.hu vagy pszichodrama@chello.hu

b) postacím: 1380 Budapest, Pf.: 1215

Ugyanezeken az elérhetőségeken fogadjuk az adatkezelés jogszerűségével kapcsolatos panaszokat is.

Emellett személyes adatai jogellenes kezelése, illetve az információs önrendelkezési jogához kapcsolódó jogai sérelme miatt a Fővárosi Törvényszékhez (székhely: 1055 Budapest, Markó utca 27.; levelezési cím: 1363 Budapest, Pf. 16.) vagy – választása szerint – a lakóhelye vagy tartózkodási helye szerint illetékes törvényszékhez keresetet nyújthat be, illetve panaszával a Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.,; tel: +36-1-391-1400; fax: +36-1-391-1410; e-mail: ugyfelszolgalat@naih.hu) fordulhat.

**Az adatkezelési tájékoztatót elolvastam és megértettem:**

Kelt: ………………………………, …………………………………….

………………………………………………..
Név: ………………………………………..

1. A természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló 2016. április 17-i 2016/679/EU európai parlamenti és tanácsi rendelet [↑](#footnote-ref-2)
2. Az információs önrendelkezési jogról és az információszabadságról szóló 2011. évi CXII. törvény [↑](#footnote-ref-3)
3. GDPR 6. cikk (1) bek. b) pont [↑](#footnote-ref-4)
4. GDPR 6. cikk (1) bek. c) pont [↑](#footnote-ref-5)
5. GDPR 6. cikk (1) bek. c) pont [↑](#footnote-ref-6)
6. GDPR 6. cikk (1) bek. a) pont [↑](#footnote-ref-7)
7. GDPR 6. cikk (1) bek. f) pont [↑](#footnote-ref-8)